15 Ctember 2013, sɣur Crif Wanuɣi
Amzun Iqbayliyen mačči d agdud am yigduden-nniḍen. Ma nuɣal ɣer umezruy-nneɣ, Iqbayliyen akked Imaziɣen d nutni i d imezwura ɣer tmurt-agi
Yir aṭṭan
Yir aṭṭan-nni, mazal ihemmej di tmetti n wegdud Aqbayli, yettidir s yis-s yerna yeẓra ansa i d-yekka maca acimi i mazal yeṭṭef deg-s ass-a?
Aṭṭan-agi, ama si tama n wid yewten neɣ wid yettewten yis-s, ẓran akk ayagi ?! Tikwal ttruḥun mebɛid di leḥsabat-nnsen, qqaren-d: " Imi d zzehr-nneɣ yewwi-yaɣ-d ayagi, acuɣer ara nbeddel ?!".
Wid yewten qqaren: "Ammer mačči d nekni, amek ad asen-teḍru ?".
Ihi, ayen i d-yekkan sɣur wigi, yelha neɣ dirit, d nutni s yiman-nnsen i d sebba-s.
Tidyanin neɣ tilufa i nettidir ass-a, d nutni i d sebba-s iḍelli. Amedya ara d-ffkeɣ qerriḥ nezzeh, maca ilaq ad-as-d-naf abrid ara t-yawin ur d-yettuɣal, ɣer tmetti-nneɣ. D awezɣi ass-a timetti ad d-tefk tezdeg.
Taluft-agi terza tudert n wegdud s lekmal-is acku, imi netta d Aqbayli neɣ d Amaziɣ sumata, yuɣal ayen i d-ibeggsen fell-as d lmuḥal. D acu uɣur d-beggseḍ aka ay Aqbayli? Ad yemḥu aṭṭan i t-izedɣen. Ma yella ayagi yerza Iqbayliyen kan dɣa texla! Igenni ad d-yeɣli-d ɣef lqaɛa...Amek? Llan wid i t-iḥemmlen ttafen ɣur-s.
Aqbayli ad yawi ayla-s as-d-yuɣal uzref-is di tmurt-agi?!...
Amzun Iqbayliyen mačči d agdud am yigduden-nniḍen. Ma nuɣal ɣer umezruy-nneɣ, Iqbayliyen akked Imaziɣen d nutni i d imezwura ɣer tmurt-agi... Maca ur dduklen ara i lebni n yiwet n tmetti akken ad ḥekmen. Amek ara teǧuǧǧeg tmetti ass-a? Sgujlen tutlayt akked yidles. Amek ara d-tilli talwit? Amek ara d-tilli tikli ɣer sdat? Amek ara d-neffeɣ si tesraft skud mazal d talafsa n yiḍeli i yettḍebbiren ɣef wegdud? Iqbayliyen ass-a, ɣas akken ur ḥkimen ara ddren.
Crif Wanuɣi
Anda i lliɣ ? Axxam > Dagi & Tura
Annoncer et faire de la publicité sur Tamurt
Service Online Tamurt : Rencontres | Emplois | Recherche | Petites-Annonces | Loisirs | Naissances, Mariages, Nécrologie | Abonnement | E-paper
Tamurt associated websites : Tamurt.tv | Kabylei.eu
Copyright 2009 - TAMURT GmbH, Sitz : München, HRB 190566 | USt-IdNr.: DE275782578
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn bug_Latn kab_Latn fra_Latn fra_Latn kab_Latn ltz_Latn